S-1120/2011

Mál þetta sem dómtekið var þann 14. nóvember sl. er höfðað með ákæru lögreglustjórans á Suðurnesjum útgefinni 26. september 2011 sem ver leiðrétt með framhaldsákæru útgefinni 7. nóvember sl. á hendur á hendur H-kk-þgf S. S-kk-þgf, kt. 000000-0000, Steinási 18, 260 Reykjanesbæ, S-kk-þgf S. S-kk-þgf, kt. 000000-0000, Leynisbraut 13c, 240 Grindavík, K-kk-þgf S-kk-þgf, kt. 000000-0000 Lágmóa 4, 260 Reykjanesbæ HSS Fiskverkun ehf., kt. 000000-0000, Vatnsnesvegi 2, 230 Reykjanesbæ, Grímsnesi ehf., kt. 000000-0000, Pósthólf 380, 232 Reykjanesbæ, fyrir brot gegn lögum um umgengni um nytjastofna sjávar, reglugerð um vigtun og skráningu sjávarafla lögum stjórn fiskveiða og reglugerð um afladagbækur, með því að hafa, fimmtudaginn 17. febrúar 2011, eftir löndun úr skipinu Sægrími GK-525, skráningarnúmer 2101, skipstjóri K-kk-nf S-kk-nf, sem gert er út af Grímsnesi ehf, fyrirsvarsmaður H-kk-nf S. S-kk-nf, í Njarðvíkurhöfn, ekið með 15 fiskkör, ökumaður S-kk-nf S. S-kk-nf, sem innihéldu samtals 7.968 kg. af óslægðum þorski, sem reyndust slægð vera 5.801 kg., áætlaður hagnaður af brotinu var að minnsta kosti 1.800.000 kr, án viðkomu á hafnarvog og án þess að réttar upplýsingar um afla skipsins væru færðar í afldagbók skipsins, þannig að réttar og fullnægjandi upplýsingar um aflann bárust ekki vigtarmanni, með því móti reiknaðist aflinn ekki til aflamarks skipsins. Var fiskikörunum því næst ekið að húsnæði HSS Fiskverkunar ehf., fyrirsvarsmaður H-kk-nf S. S-kk-nf, að Vatnsnesvegi 2, 230 Reykjanesbæ, viðtakanda og kaupanda aflans, en fyrirsvarsmenn HSS Fiskverkunar gengu ekki úr skugga um að hinn viðtekni afli hafi verið veginn samkvæmt gildandi reglum um vigtun sjávarafla.

Telst háttsemi ákærða H-kk-ef varða við 1. mgr. 6. gr. og 10. gr., sbr. 23. og 2. mgr. 24. gr. laga um umgengni um nytjastofna sjávar nr. 57/1996, 1. mgr. 17. gr., sbr. 25. og 26. gr. laga um stjórn fiskveiða nr. 116/2006, sbr. 1. mgr. 22. gr. almennra hegningarlaga nr. 19/1940, 1. mgr. 6. gr., 7. gr. og 8. gr., sbr. 1. mgr. 63. gr. reglugerðar um vigtun og skráningu sjávarafla nr. 224/2006 og 4. tölulið 1. mgr. 6. gr., sbr. 11. gr. reglugerðar um afladagbækur nr. 557/2007.

Telst háttsemi ákærða S-kk-ef varða við 1. mgr. 6. gr. og 10. gr., sbr. 23. og 2. mgr. 24. gr. laga um umgengni um nytjastofna sjávar nr. 57/1996, 1. mgr. 17. gr., sbr. 25. og 26. gr. laga um stjórn fiskveiða nr. 116/2006, sbr. 1. mgr. 22. gr. almennra hegningarlaga nr. 19/1940, 1. mgr. 6. gr., 7. gr. og 8. gr., sbr. 1. mgr. 63. gr. reglugerðar um vigtun og skráningu sjávarafla nr. 224/2006 og 4. tölulið 1. mgr. 6. gr., sbr. 11. gr. reglugerðar um afladagbækur nr. 557/2007.

Telst háttsemi ákærða K-kk-ef varða við 1. mgr. 6. gr. og 10. gr., sbr. 23. og 2. mgr. 24. gr. laga um umgengni um nytjastofna sjávar nr. 57/1996, 1. mgr. 17. gr., sbr. 25. og 26. gr. laga um stjórn fiskveiða nr. 116/2006, sbr. 1. mgr. 22. gr. almennra hegningarlaga nr. 19/1940, 1. mgr. 2. gr., 1. mgr. 6. gr., 7. gr. og 8. gr., sbr. 1. mgr. 63. gr. reglugerðar um vigtun og skráningu sjávarafla nr. 224/2006 og 4. tölulið 1. mgr. 6. gr., sbr. 11. gr. reglugerðar um afladagbækur nr. 557/2007.

Telst háttsemi ákærða HSS Fiskverkunar ehf. varða við 12. gr., sbr. 23. og 1. mgr. 24. gr. laga um umgengni um nytjastofna sjávar nr. 57/1996, sbr. II. kafla A almennra hegningarlaga nr. 19/1940.

Telst háttsemi ákærða Grímsnes ehf., er gerir út Sægrím GK-525, varða við 1. mgr. 6. gr., sbr. 23. og 1. mgr. 24. gr. laga um umgengni um nytjastofna sjávar nr. 57/1996 og 1. mgr. 6. gr.,sbr. 1. mgr. 63. gr. reglugerðar um vigtun og skráningu sjávarafla nr. 224/2006, sbr. II. kafla A almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar.

Þá er þess krafist að ákærða Grímsnes ehf., verði dæmt til að sæta upptöku á andvirði þess afla sem fékkst með framangreindum ólögmætum hætti, samtals að fjárhæð 2.677.248 kr auk áfallinna vaxta, sbr. 2. mgr. 16. gr., sbr. 4. mgr. 19. gr. laga um veiðar í fiskveiðilandhelgi Íslands nr. 79/1997 og 69. gr. og 2. mgr. 69. gr. a. almennra hegningarlaga nr. 19/1940.

Ákærðu hafa krafist vægustu refsingar sem lög leyfa. Þá gerir verjandi kröfu um málsvarnarlaun.

Um málavexti er vísað til ákæru.

Ákærðu hafa í þinghaldinu í dag játað þær sakir sem þá eru bornar í ákæru.

Verður mál þetta því dæmt samkvæmt heimildarákvæði 164. gr. laga nr. 88/2008 um meðferð sakamála, en með skýlausri játningu ákærðu, sem samrýmist öðrum gögnum málsins, telst sannað að þeir hafi gerst sekur um þá háttsemi sem þeim er gefin að sök í ákæru. og þar eru réttilega heimfærð til refsiákvæða. Enginn málsaðili hefur gert kröfu um að aðalmeðferð fari fram.

Dómari gaf sækjanda og verjanda kost á að tjá sig um lagaatriði og ákvörðun viðurlaga.

Fram kom í máli verjanda að hann telji lagagrundvöll skorta til þess að Grímsnes ehf. verði dæmt til þess að sæta upptöku á andvirði afla að fjárhæð 2.677.248 krónur auk áfallinna vaxta, sbr. 2. mgr. 16. gr., sbr. 4. mgr. 19. gr. laga um veiðar í fiskveiðilandhelgi Íslands nr. 79/1997 og 69. gr. og 2. mgr. 69. gr. a. almennra hegningarlaga nr. 19/1940.

Dómari telur að afli þessi hafi ekki verið veiddur með þeim hætti að brotið hafi verið með stórfelldum hætti, af ítrekuðum ásetningi eða með öðrum hætti gegn 3-5. gr. laga nr. um veiðar í fiskveiðilandhelgi Íslands nr. 79/1997 en skilyrði þess að beita megi upptöku ákvæði 16. gr.laganna er að brotið hafi verið með stórfelldum hætti eða af ítrekuðum ásetningi gegn téðum greinum. Með vísan til þessa verður upptökuheimild 69. gr. og 2. mgr. 69. gr. almennra hegningarlaga heldur ekki beitt. Aflinn var ekki fenginn með ólögmætum hætti. Verður Grímsnes ehf. því sýknað af kröfu sækjanda um að sæta upptöku á andvirði aflans 2.677.248 krónum.

Verjandi hefur einnig gagnrýnt heimvísun sækjanda á háttsemi ákærðu H-kk-ef, S-kk-ef og K-kk-ef til 1. mgr.6. gr. laga um umgegni um nytjastofna sjávar nr. 57/1996 og telur að heimfærsla eigi þess í stað að vera til 9. gr.laganna vegna þess að aflinn hafi haft viðkomi á hafnarvog en villt hafi verið um fyrir vigtarmanni með ósannindum.Viðurkennt er af sakborningunum að þeir hafi sagt vigtarmanninum að hann væri að vigta aftur afla sem hann var búinn að vigta sem var ósatt heldur var á bílnum nýr afli sem ekki hafði verið vigtaður áður. Með þessum blekkingum er nýi aflinn í raun ekki vigtaður vegna þess að því er logið að búið sé að vigta hann. Að þessu virtu þykir dómara rétt að fallast á heimfærsluna til 1. mgr. 6. gr. laganna um umgegni um nytjastofna sjávar nr. 57/1996.

Dómari telur að við ákvörðun viðurlaga verði að telja að í framhaldsákærunni sé átt við nettó aflaverðmæti þar sem talað er um 1.800.000 áætlaðan hagnað af brotinu en þetta megi ráða af samanburði við fyrri ákæru þar sem talað er um áætlað verðmæti á fiskmarkaði.

Ákærði H-kk-nf á ekki að baki sakaferil sem hér skiptir máli. Hann er bæði útgerðarmaður Sægríms GK og fyrirsvarsmaður Grímsness ehf. og HSS fiskverkunar ehf. og þykir refsing hans hæfilega ákveðin 600.000 króna sekt til ríkissjóðs og vararefsing sektar, fangelsi í 32 daga.

Ákærði K-kk-nf S-kk-nf á ekki að baki neinn sakaferil og þykir refsing hans hæfilega ákvörðuð 450.000 króna sekt til ríkissjóðs og vararefsing sektar, fangelsi í 26 daga.

Ákærði S-kk-nf S-kk-nf á að baki 400.000 króna sektardóm frá 24. október 2006 fyrir brot gegn 10. gr. laga um umgegni um nytjastofna sjávar nr. 57/1996 og því um ítrekað brot að ræða. Þykir refsing hans hæfilega ákvörðuð 800.000 krónur til ríkissjóðs og vararefsing sektar, fangelsi í 36 daga.

Lögaðilarnir Grímsness ehf. og HSS fiskverkun ehf. skulu greiða 600.000 króna sekt til ríkissjóðs.

Samkvæmt 218. gr. laga nr. 88/2008 um meðferð sakamála ber að dæma ákærðu óskipt til greiðslu alls sakarkostnaðar 409.271 krónu þ.m.t. málsvarnarlaun skipaðs verjanda þeirra H-kk-ef B-kk-ef hdl. 313.750 krónur að meðtöldum virðisaukaskatti og vinnu við málið á rannsóknarstigi.

V-kk-nf R-kk-nf Þ-kk-nf fulltrúi lögreglustjórans á Suðurnesjum sótti málið.

S-kk-nf S-kk-nf héraðsdómari kveður upp dóminn.

DÓMSORÐ:

Ákærði, H-kk-nf S-kk-nf, greiði 600.000 króna sekt til ríkissjóðs innan fjögurra vikna frá birtingu dóms en sæti ella fangelsi í 32 daga.

Ákærði, S-kk-nf S S-kk-nf greiði 800.000 króna sekt til ríkissjóðs innan fjögurra vikna frá birtingu dóms en sæti ella fangelsi í 36 daga.

Ákærði, K-kk-nf S-kk-nf greiði 450.000 króna sekt til ríkissjóðs innan fjögurra vikna frá birtingu dóms en sæti ella fangelsi í 26 daga.

Ákærðu, lögaðilarnir Grímsness ehf. og HSS fiskverkun ehf., greiði 600.000 króna sekt hvort um sig til ríkissjóðs.

Ákærða Grímsnes ehf. er sýknað af kröfu um að sæta upptöku á andvirði aflans 2.677.248 krónum.

Ákærðu greiði óskipt 409.271 krónu í skarkostnað þ.m.t. málsvarnarlaun skipaðs verjanda þeirra H-kk-ef B-kk-ef hdl. 313.750 krónur að meðtöldum virðisaukaskatti.

S-kk-nf S-kk-nf